Pranešimas žiniasklaidai

2025 m. balandžio 17 d.

**Kauno „Akropolio“ „Maximos“ laukia atnaujinimas: pirkėjus kvies į išpardavimą**

**Balandžio 28 dieną atnaujinimui laikinai bus uždaroma viena didžiausių Kauno „Maxima“ parduotuvių. Kauno „Akropolyje“, adresu Karaliaus Mindaugo pr. 49, įsikūrusi lietuviško prekybos tinklo „Maxima“ trijų X parduotuvė iš esmės pakeitusi savo rūbą duris atvers rugpjūčio pabaigoje. Paskutinę šios parduotuvės veikimo savaitę prieš uždarymą pirkėjų čia lauks išpardavimas.**

Nuo 2007-ųjų Kauno „Akropolyje“ veikianti trijų X „Maxima“ parduotuvė jau visai netrukus laikinai užvers duris tam, kad čia kasdien atvykstančius apsipirkti pirkėjus pasitiktų dar erdvesnė, modernesnė ir galėdama pasiūlyti platesnį kruopščiai atrinktą maisto prekių asortimentą.

„Ši „Maxima“ parduotuvė, į kurią apsipirkti užsuka tiek vietiniai Kauno centro gyventojai, tiek ir miesto svečiai, per keturių mėnesių atnaujinimo darbų laikotarpį iš esmės keis savo rūbą. Nekantraujame pradėti atnaujinimo darbus ir rugpjūtį pasitikti šios „Maximos“ pirkėjus nustebindami maloniais pokyčiais“, – sako „Maximos“ Komunikacijos ir korporatyvinių ryšių departamento direktorė.

**Plėsis asortimentas, keisis parduotuvės išplanavimas**

Atnaujinant Kaune, Karaliaus Mindaugo pr. 49, įsikūrusią „Maxima“ parduotuvę, kurios prekybinis plotas 4755 kv. m, didžiulis dėmesys bus skiriamas erdvių atšviežinimui – keisis prekių išdėliojimo logika, kurios dėka pirkėjams bus lengviau rasti aktualias prekes, platės praėjimai tarp prekių lentynų.

„Parduotuvėje atsiras naujausia temperatūrinė įranga, skirta laikyti gėrimams, pieno ir šaldytiems produktams. Taip pat atsinaujins ir kasdienių šviežių maisto produktų laikymo įrenginiai. Po parduotuvės atšviežinimo reikšmingai prasiplės ir gausus maisto prekių asortimentas – pirkėjams galėsime pasiūlyti daugiau „Meistro kokybės“ kulinarijos ir konditerijos gaminių, tiek sufasuotų iš anksto, tiek ir sveriamų, gausės pieno, bakalėjos ir šviežios duonos, bandelių bei kitų kepinių pasirinkimas“, – esminius pokyčius vardija I. Trakimaitė-Šeškuvienė.

Pokyčiai numatomi ir kasose – po parduotuvės atnaujinimo šioje „Maxima“ parduotuvėje veiks 22 naujos kartos savitarnos kasos, 9 įprastos ir 4 „Scan&Go“, savarankiškos pirkinių skenavimo technologijos, kasos.

**Itin laukiamas atnaujinimas**

Kauno „Akropolio“ valdytojos Brigitos Kuodytės teigimu, šis atnaujinimas – ilgai planuotas ir lauktas.

„Kauno „Akropolyje“ įsikūrusi, ko gero, viena pirmųjų „Maxima“ parduotuvių mieste. Ji itin populiari tarp prekybos centro lankytojų. Džiaugiamės ilgamete partneryste su šiuo prekybos tinklu ir laukiame atnaujintos, naujausios koncepcijos „Maxima“ parduotuvės, kuri po renovacijos bus dar patrauklesnė, šiuolaikiška, atitinkanti šių dienų poreikius bei naujausias tendencijas. Kol vyks atnaujinimo darbai, stengsimės atliepti lankytojų poreikius ir užtikrinti, kad kiekvienas Kauno „Akropolyje“ rastų reikalingiausių prekių krepšelį“, – sako prekybos centro valdytoja.

**Paskutinę savaitę prieš uždarymą pirkėjų lauks išpardavimas**

Nuo kito antradienio, balandžio 22 d., iki pat paskutinės parduotuvės darbo dienos, balandžio 27 d. (imtinai), šioje „Maximoje“ vyks išpardavimas, kurio metu įvairių prekių bus galima įsigyti iki 50 proc. pigiau.

Jau dabar Kauno „Akropolio“ „Maximos“ pirkėjai turi galimybę reikšmingai pigiau pasirūpinti išparduodamomis avalynės ir drabužių prekėmis.

Kol parduotuvė bus laikinai uždaryta atnaujinimo darbams, „Maximos“ pirkėjai apsipirkti artimiausioje trijų X parduotuvėje Kaune galės adresu Savanorių pr. 225.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir platus pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maxima“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas komunikacija@maxima.lt